

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**Povjerenstvo za provedbu Javnog natječaja**

**KLASA: 112-01/25-01/1**

**URBROJ: 2198-31-01-25-8**

**Gračac, 25. kolovoza 2025. godine**

Na temelju članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18, 112/19, 17/25), Povjerenstvo za provedbu Javnog natječaja za imenovanje pročelnika Jedinstvenog upravnog odjela Općine Gračac, utvrđuje i objavljuje

**POZIV NA PRETHODNU PROVJERU ZNANJA I SPOSOBNOSTI**

**(PISANO TESTIRANJE I INTERVJU)**

za kandidate prijavljene na Javni natječaj za imenovanje pročelnika Jedinstvenog upravnog odjela Općine Gračac, kategorija: I, potkategorija: glavni rukovoditelj, rang: 1, radno mjesto broj 1. iz Pravilnika o unutarnjem redu Jedinstvenog upravnog odjela Općine Gračac („Službeni glasnik Općine Gračac“ 8/21, 5/23),1 izvršitelj/ izvršiteljica na neodređeno vrijeme, uz obvezni probni rad u trajanju od 3 mjeseca, objavljen u „Narodnim novinama“, broj 105 od 23. srpnja 2025. godine i na službenoj mrežnoj stranici Općine Gračac [www.gracac.hr](http://www.gracac.hr), **pisano testiranje održat će se u utorak, 2. rujna 2025. godine, s početkom u 9,00 sati u prostorijama Općine Gračac, Park sv. Jurja 1 u Gračacu.**

Kandidatkinja koja je ispunila formalne uvjete iz natječaja i može pristupiti pisanom testiranju je:

****

Ukoliko kandidatkinja na pisanom testiranju ostvari najmanje 50% ukupnog broja bodova, nakon pisanog testiranja provest će se intervju.

Intervju će se održati istoga dana, **2. rujna 2025. godine, s početkom u 10,00 sati u prostorijama Općine Gračac, Park sv. Jurja 1 u Gračacu.**

U slučaju promjene termina, obavijest o tome, kao i o novom terminu, pravodobno će biti objavljena putem mrežne stranice Općine Gračac [www.gracac.hr](http://www.gracac.hr) .

Objavom ovog poziva kandidatkinja se smatra obaviještenom o pozivu na prethodnu provjeru znanja i sposobnosti.

Na provjeru znanja i sposobnosti kandidati su dužni ponijeti sa sobom osobnu iskaznicu ili drugu odgovarajuću identifikacijsku ispravu s fotografijom radi utvrđivanja identiteta. Kandidati koji ne mogu dokazati identitet neće moći pristupiti testiranju. Kandidati sami snose troškove dolaska na prethodnu provjeru znanja i sposobnosti. Za kandidata koji ne pristupi pisanom testiranju smatrat će se da je povukao prijavu na natječaj, kao i za kandidata koji je pozvan na intervju, a istome se ne odazove .

Za pisani dio testiranja dodjeljuje se određeni broj bodova od 1 do 10.

Pisana provjera znanja sastoji se od 1 pisanog testa s ukupno 10 pitanja iz niže navedenih pravnih izvora za pisano testiranje. Točan odgovor na svako pitanje nosi po 1 bod. Kandidatima se dodjeljuje određeni broj bodova od 1 do 10, ovisno o broju točnih odgovora, ili se utvrđuje 0 bodova ukoliko nije utvrđen niti jedan točan odgovor.

Po utvrđivanju identiteta, kandidatima će biti podijeljena pitanja za pisano testiranje.  
Pisano testiranje traje 30 minuta.  
Kandidati su dužni pridržavati se utvrđenog vremena i rasporeda testiranja.

Za vrijeme pisanog testiranja nije dopušteno:  
- koristiti se bilo kakvom literaturom odnosno bilješkama;  
- koristiti mobitel ili druga komunikacijska sredstva;  
- napuštati prostoriju u kojoj se provjera odvija:  
- razgovarati s ostalim kandidatima niti na bilo koji drugi način remetiti koncentraciju kandidata.

**Kandidati koji se budu ponašali neprimjereno ili prekrše jedno od navedenih pravila bit će udaljeni s testiranja, a njihov rezultat i rad Povjerenstvo neće bodovati.**

**PRAVNI IZVORI ZA PISANO TESTIRANJE:**

1. Zakon o lokalnoj i područnoj (regionalnoj) samoupravi („Narodne novine“ 33/01,

60/01, 129/05, 109/07, 125/08, 36/09, 150/11 i 144/12, 19/13, 137/15, 123/17,

98/19, 144/20),

2. Zakon o službenicima i namještenicima u lokalnoj i područnoj (regionalnoj)

samoupravi („Narodne novine” br. 86/08., 61/11., 4/18., 96/18., 112/19., 17/25.)

3. Zakon o općem upravnom postupku („Narodne novine” br. 47/09., 110/21.)

4. Uredba o uredskom poslovanju („Narodne novine” br. 75/21.)

5. Zakon o proračunu („Narodne novine“ 144/21),

6. Uredba o klasifikaciji radnih mjesta u lokalnoj i područnoj (regionalnoj) samoupravi

(„Narodne novine“, broj 74/10, 125/14, 48/23).

Izvori za pripremu kandidata objavljeni u «Narodnim novinama» dostupni su na mrežnoj stranici <https://narodne-novine.nn.hr/> .

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu.

Intervju se boduje na način da svaki član Povjerenstva boduje kandidata, od 1 do 10 te se zbroj njihovih bodova dijeli s brojem članova Povjerenstva i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

Smatra se da je kandidat zadovoljio ako je na intervjuu ostvario/la najmanje 5 bodova.

Ovaj poziv objavljuje se na službenoj mrežnoj stranici Općine Gračac [www.gracac.hr](http://www.gracac.hr). Način obavljanja prethodne provjere znanja i sposobnosti, pravni i drugi izvori za testiranje, pravila i postupak testiranja objavljeni su u tekstu **Upute i obavijesti po raspisanom Javnom natječaju dostupnom** na službenoj mrežnoj stranici Općine Gračac [www.gracac.hr](http://www.gracac.hr) (Dokumenti: „Javni pozivi, nabave i natječaji“ pod „Zaposlenje“)

[**https://gracac.hr/Dokumenti/OBAVIJESTI\_I\_UPUTE\_PO\_RASPISANOM\_NATJECAJU\_ZA\_IMENOVANJE\_PROCELNIKA\_JUO\_23.7.2025.docx**](https://gracac.hr/Dokumenti/OBAVIJESTI_I_UPUTE_PO_RASPISANOM_NATJECAJU_ZA_IMENOVANJE_PROCELNIKA_JUO_23.7.2025.docx)

**POVJERENSTVO ZA PROVEDBU**

**JAVNOG NATJEČAJA**

**PREDSJEDNICA**

**Bojana Fumić**